EURÓPSKA KOMISIA V Bruseli5. 8. 2022 COM(2022) 389 final SPRÁVA KOMISIE EURÓPSKEMU PARLAMENTU A RADE Výročná správa o činnostiach Európskej únie v oblasti výskumu a technického rozvoja a monitorovaní programov Horizont Európa a Horizont 2020 v roku 2021









V programe Horizont Európa sa posilnili pravidlá rodovej rovnosti vrátane podmienok účasti na výberovom konaní, ktoré sa uviedli do platnosti v roku 2022. Všetky verejné subjekty, výskumné organizácie a orgány vysokoškolského vzdelávania v členských štátoch alebo pridružených krajinách musia mať zavedený plán rodovej rovnosti, aby boli oprávnené na financovanie. 3.2.Analýza monitorovania údajov – vyhlásené výzvy V roku 2021 sa vyhlásilo vyše sto výziev na predkladanie návrhov a iné akcie v rámci pracovného programu Horizont Európa na obdobie 2021 – 2022: ·pilier 1 – Excelentná veda mal 15 výziev na predkladanie návrhov a 7 výziev na iné akcie podporujúce výskum na hraniciach poznania a prelomové vedecké myšlienky (3 miliardy EUR), ·pilier 2 – Globálne výzvy a konkurencieschopnosť európskeho priemyslu mal v šiestich rôznych klastroch 42 výziev na predkladanie návrhov (5,3 miliardy EUR) a 26 výziev na iné akcie (328 miliónov EUR), ·pilier 3 – Inovatívna Európa mal 14 výziev na predkladanie návrhov a 8 výziev na iné akcie (1,6 miliardy EUR), ktorých cieľom je podporiť rozvoj disruptívnych inovácií, ·časť Rozširovanie účasti a posilňovanie EVP mala 5 výziev na predkladanie návrhov a 4 výzvy na iné akcie (266,5 milióna EUR). Európske partnerstvá Komisia spustila 23 nových európskych partnerstiev: · Jedenásť spoločne programovaných európskych partnerstiev: vyhlásilo sa 17 výziev na predkladanie návrhov (1,6 miliardy EUR) súvisiacich so spoločne programovanými partnerstvami, predovšetkým v oblastiach digitalizácie (klaster 4) a klímy (klaster 5), ale aj v rámci pracovného programu výskumných infraštruktúr. · Jedenásť inštitucionalizovaných európskych partnerstiev: z inštitucionalizovaných partnerstiev vyhlásil spoločný podnik pre vysokovýkonnú výpočtovú techniku a kľúčové digitálne technológie štyri výzvy na predkladanie návrhov (215 miliónov EUR). ·Jedno spoločne financované európske partnerstvo: Európske partnerstvo pre biodiverzitu vyhlásilo jednu výzvu na predkladanie návrhov: 46 financujúcich organizácií z 34 krajín vyhradilo celkovú sumu vyše 40 miliónov EUR. Misie Pre päť misií programu Horizont Európa sa vyhlásilo 13 výziev na predkladanie návrhov (približne 541 miliónov EUR). Očakávaný príspevok k prioritám Komisie Príspevok programu Horizont Európa k týmto prioritám Komisie na obdobie 2019 – 2024 možno zatiaľ odhadnúť iba na základe údajov zozbieraných pre výzvy : ·Tridsaťtri výziev sa zameralo na Európsku zelenú dohodu (približne 4 miliardy EUR vo všetkých klastroch ).

·29 výziev sa zameralo na prispenie k stratégii Európa pripravená na digitálny vek (približne 2,2 miliardy EUR ). Ako sa oznámilo v apríli a v súlade s Inkubátorom HERA , Komisia v roku 2021 uvoľnila aj 123 miliónov EUR na výskum variantov koronavírusu . Miera úspešnosti Do konca roka 2021 sa uzavrelo a úplne vyhodnotilo 64 z vyše 100 výziev na predkladanie návrhov. Výzvy priniesli 7 460 oprávnených návrhov, v ktorých sa požadoval celkový príspevok EÚ vo výške 18,8 miliardy EUR. Hoci 66 % oprávnených návrhov prevyšovalo minimálne požiadavky na kvalitu, bolo možné vybrať len 1 290, čím celková miera úspešnosti oprávnených návrhov v prvom roku programu dosiahla 17,3 %. Do konca roka 2021 sa už podpísalo 19 dohôd o grante s celkovým príspevkom EÚ vo výške 245,6 milióna EUR rozdeleným medzi rôzne tematické oblasti (pozri tabuľku 1). Ďalšie granty sa ešte pripravovali.



Tematická oblasť Príspevok EÚ (v EUR) Priemerná výška grantu (v EUR) Počet podpísaných grantov Európska rada pre výskum (ERC) 517 828,75 517 828,75 1 Akcie Marie Curie-Skłodowskej 150 000,00 150 000,00 1 Výskumné infraštruktúry 400 000,00 200 000,00 2 Zdravie 88 527 007,06 9 836 334,118 9 Kultúra, kreativita a inkluzívna spoločnosť 703 796,75 351 898,38 2 Klíma, energetika a mobilita 250 000,00 250 000,00 1 Rozširovanie účasti a šírenie excelentnosti 153 000 000,00 153 000 000,00 1 Reforma a posilnenie európskeho systému výskumu a inovácií 2 100 000,00 1 050 000,00 2 245 648 632,56 19 Tabuľka 1: Podpísané dohody o grante podľa tematických oblastí Prvé podpísané granty zahŕňali 120 účastníkov z 28 rôznych krajín. S výnimkou špecifickej spoločne financovanej akcie COST (európska spolupráca v oblasti vedy a techniky) (153 miliónov EUR) sa 13,7 % finančných prostriedkov EÚ pridelí 10 účastníkom z radov malých a stredných podnikov a 8,5 % sa pridelí krajinám mimo EÚ. Vysokoškolské vzdelávanie (37 %) a výskumné organizácie (24 %) majú najväčší podiel účastníkov. 3.3.Program Horizont 2020 v roku 2021 Do konca roka 2021 uplynulo v rámci programu Horizont 2020 955 lehôt výziev na predkladanie návrhov, pričom sa predložilo 283 065 oprávnených návrhov, v ktorých sa požadoval príspevok EÚ v celkovej výške 473,2 miliardy EUR. Spomedzi týchto návrhov sa na financovanie vybralo 33 798, čím celková miera úspešnosti oprávnených návrhov počas 7 rokov dosiahla 11,9 %. V roku 2021 sa podpísalo 3 160 dohôd o grante v celkovej výške 6,1 miliardy EUR, čím sa celkové pridelenie rozpočtových prostriedkov EÚ na obdobie 2014 – 2021 zvýšilo na 68,2 miliardy EUR, z čoho najväčší podiel (36,7 %) mal pilier Excelentná veda, po ktorom nasledovali piliere Spoločenské výzvy (38,5 %) a Vedúce postavenie priemyslu (20,2 %). Spomedzi jednotlivých 41 200 príjemcov sú organizácie vysokoškolského vzdelávania stále najväčšou skupinou príjemcov (39,2 % všetkých príjemcov), po ktorej nasleduje súkromný sektor (28,2 %), zatiaľ čo 16,5 % finančných prostriedkov programu Horizont 2020 ide do malých a stredných podnikov. Projekty financované EÚ v rámci programu Horizont 2020 doteraz priniesli vyše 151 000 recenzovaných publikácií, vyše 2 600 patentových prihlášok a 1 168 udelených patentov.



3.4.Šírenie a využívanie Šírenie a využívanie projektov výskumu a inovácií podporovali rôzne aktivity: · do platformy s výsledkami programu Horizont sa pridali nové prvky na charakterizáciu výsledkov a príjemcovia odovzdali 500 nových kľúčových využiteľných výsledkov z rámcových programov, ·v rámci zintenzívnenia výsledkov programu Horizont sa príjemcom poskytovali cielené služby šírenia a využívania, · službou CORDIS (informačná služba Spoločenstva pre výskum a vývoj) sa šírili výsledky projektov výskumu a inovácií financovaných EÚ. Dostala sa k odborníkom v tejto oblasti s cieľom podporovať otvorenú vedu, vytvárať inovatívne výrobky a služby a stimulovať rast v celej Európe. Ďalej vypracovala rad aktuálnych viacjazyčných redakčných produktov,